Diari Oficial de la Generalitat Valenciana


Sumari del DOGV 4970, del 21-03-2005 (2005/2955)

RESOLUCIÓ de 7 de febrer de 2005, de la Direcció General d'Administració Autonòmica, per la qual es convoca concurs de mèrits número 44/2005, per a la provisió de llocs de treball de naturalesa funcionarial, sector administració especial, grups A i A/B, tècnics i tècnics mitjans de gestió cultural, caps de secció i nivells 24, de la Conselleria de Cultura, Educació i Esport, Institut Valencià de la Música i Institut Valencià de Cinematografia Ricardo Muñoz Suay.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4970

Data del DOGV
:   21-03-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/2955


Data del document
:   07-02-2005

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * concurs administratiu
    * patrimoni cultural
    * administració regional

RESOLUCIÓ de 7 de febrer de 2005, de la Direcció General d'Administració Autonòmica, per la qual es convoca concurs de mèrits número 44/2005, per a la provisió de llocs de treball de naturalesa funcionarial, sector administració especial, grups A i A/B, tècnics i tècnics mitjans de gestió cultural, caps de secció i nivells 24, de la Conselleria de Cultura, Educació i Esport, Institut Valencià de la Música i Institut Valencià de Cinematografia Ricardo Muñoz Suay. [2005/A2955]
  
En execució de les sentències números 304 i 313 de 2002, dictades en els procediments abreujats números 10/2002 i 292/2001, respectivament, seguits en el Jutjat Contenciós Administratiu número 7 de València, confirmades ambdues per les sentències números 912 i 939 de 2004, del Tribunal Superior de Justícia de la Comunitat Valenciana, Sala Contenciosa Administrativa, Secció Segona, es convoca concurs per a la provisió ordinària i amb caràcter de destinació definitiva, del lloc de treball número 11647, cap de Secció de Coordinació de Projectes Culturals, de la Conselleria de Cultura, Educació i Esport, entre funcionaris que reunisquen els requisits exigits i obtinguen la puntuació necessària. L'esmentat lloc és de naturalesa funcionarial, sector administració especial, grup A/B, forma de provisió per concurs i inclòs en les relacions de llocs de treball vigents, aprovades per Resolució d'aquesta Direcció General, de 5 de juliol de 2004 (DOGV núm. 4796, de 13 de juliol de 2004) es troba en l'actualitat vacant i proveït de forma provisional.
  
Així mateix, com que hi ha actualment altres llocs de treball en l'administració del Consell, de la mateixa naturalesa, sector, grups A i A/B, tècnics i tècnics mitjans de gestió cultural, de provisió per concurs, que inclosos en les vigents relacions de treball, aprovades per l'esmentada resolució, es troben vacants i proveïts de forma provisional, es procedeix a oferir-los conjuntament amb l'anterior, per a la seua provisió ordinària i amb caràcter de destinació definitiva.
  
Aquesta resolució es dicta de conformitat amb el que disposen l'article 20 i concordants del Text Refós de la vigent Llei de la Funció Pública Valenciana; en els articles 19 a 25 del Reglament de Selecció, Provisió de Llocs de Treball i Carrera Administrativa, aprovat pel Decret 33/1999, de 9 de març, del Govern Valencià, i l'Orde de 20 de gener de 2000, del conseller de Justícia i Administracions Públiques, per la qual s'aproven els barems generals d'aplicació als concursos de mèrits per a la provisió de llocs de treball.
  
Per tant, fent ús de les facultats que li confereix l'apartat 3 de l'article 18 del Reglament aprovat pel ja indicat Decret 33/1999, aquesta Direcció General resol:
  
Primer
  
D'acord amb el que preveu l'article 20.1.a del Text Refós de la Llei de la Funció Pública Valenciana, es convoca concurs per a la provisió dels llocs de treball de naturalesa funcionarial, sector administració especial, grups A i A/B, tècnics de gestió cultural, caps de secció, i nivell 24, de la Conselleria de Cultura, Educació i Esport, i de l'Institut Valencià de la Música, que es relacionen en la base tercera d'aquesta resolució. El present concurs es desenvoluparà d'acord amb les següents
  
Bases
  
Primera. Participants
  
1r. Els qui concursen han d'estar en possessió dels requisits exigits en la classificació dels llocs de treball que es convoquen i mantindre'ls durant tot el procés, fins al dia de la presa de possessió. La participació en el concurs pot tindre caràcter voluntari o forçós:
  
A) Poden participar amb caràcter voluntari:
  
Podran participar els funcionaris de carrera dels grups A i B, sector administració especial, tècnics de gestió cultural i tècnics mitjans de gestió cultural, de l'administració del Consell, que complisquen els requisits de classificació de les places a què opten.
  
El personal amb destinació definitiva haurà d'haver romàs un mínim de dos anys en el seu lloc de treball, llevat dels supòsits assenyalats en l'apartat 6 de l'article 20, de la Llei de Funció Pública Valenciana.
  
El personal en excedència voluntària per interés particular, haurà d'haver romàs un mínim de dos anys en aquesta situació, d'acord amb el que disposa l'apartat 1.B) de l'article 37, de la Llei de Funció Pública Valenciana.
  
B) Participaran amb caràcter forçós:
  
1) Els funcionaris de carrera dels grups A i B, sector administració especial, tècnics de gestió cultural i tècnics mitjans de gestió cultural, de l'administració del Govern Valencià, en situació d'excedència forçosa, així com els suspensos que hagen complit el període de suspensió.
  
2) Els funcionaris de carrera de l'administració del Consell del mateix grup sector i titulació a què es refereix l'apartat anterior, i que estiguen adscrits amb destinació provisional a algun dels llocs convocats en aquesta resolució. En el cas que aquest personal no obtinga cap lloc en la present Convocatòria, quedarà sense destinació i a disposició de la subsecretaria de la conselleria en què prestava serveis.
  
2n. Tot el personal a què fa referència l'anterior apartat B), que no prenga part en el present concurs, serà declarat en situació d'excedència voluntària.
  
Segona. Presentació de sol·licituds
  
Els concursants presentaran la seua sol·licitud de participació en aquesta Convocatòria, d'acord amb el model que es facilitarà a les oficines públiques indicades en l'annex.
  
Les sol·licituds es presentaran en el termini de 20 dies hàbils, comptadors des del següent de la publicació d'aquesta Convocatòria en el Diari Oficial de la Generalitat Valenciana, al Registre de la Conselleria de Justícia i Administracions Públiques, als corresponents registres dels serveis centrals i territorials de les distintes conselleries o a les altres oficines públiques a què es refereix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
A la sol·licitud de participació s'adjuntarà la documentació, degudament compulsada, justificativa dels mèrits que s'al·leguen, si no consten ja al Registre de Personal de la Direcció General d'Administració Autonòmica. S'entendran al·legats els mèrits que ja consten inscrits en aquest Registre i que hagen d'avaluar-se valorar-se d'acord amb la convocatòria, sense necessitat d'aportar els documents corresponents. Per tal de facilitar la gestió del procediment, la documentació que s'aporte haurà de presentar-se en el mateix orde en què estan relacionats els apartats del barem indicat en la base quarta.
  
Així mateix, dins del termini de presentació de sol·licituds, s'adjuntarà amb caràcter preceptiu una memòria, el contingut de la qual haurà d'adaptar-se al que disposa l'article 6, apartat d), de l'Orde de 20 de gener de 2000, del conseller de Justícia i Administracions Públiques, per la qual s'aproven els barems generals d'aplicació als concursos de mèrits i al que s'indica en la base quarta d'aquesta convocatòria. La no-presentació de la memòria en el termini indicat suposarà l'exclusió del participant en el concurs.
  
Tercera. Llocs de treball a sol·licitar
  
A) Els participants amb caràcter voluntari podran sol·licitar, per orde de preferència, els llocs de treball que es relacionen en la present base, per als quals complisquen amb els requisits exigits.
  
B) Els participants amb caràcter obligatori, esmentats en la base primera, apartat B).1, hauran de sol·licitar, per orde de preferència, tots els llocs de treball relacionats en aquesta base, per als quals complisquen amb els requisits exigits.
  
C) Els participants amb caràcter obligatori, esmentats en la base primera, apartat B).2, hauran de sol·licitar, almenys, el lloc de treball que ocupen.
  
Lloc de treball: cap de la Secció de Coordinació de Projectes Culturals
  
Conselleria/organisme: Cultura, Educació i Esport.
  
Centre de destinació: Secretaria Autonòmica de Cultura i Política Lingüística.
  
Localitat del lloc: València.
  
Naturalesa: funcionarial.
  
Sector: especial.
  
Número de lloc: 11300.
  
Complement de destinació: nivell 24.
  
Complement específic: E042.
  
Forma de provisió: concurs.
  
Requisits:
  
- Grup A/B.
  
- Tècnic de gestió cultural.
  
- Tècnic mitjà de gestió cultural.
  
Funcions:
  
Programar, executar, supervisar i rendir compte dels resultats en les activitats i procediments que tinga encomanats, en relació amb les matèries pròpies de la Unitat a què estiga adscrit.
  
- Dirigir i coordinar les unitats inferiors.
  
Lloc de treball: cap de la Secció d'Exposicions.
  
Conselleria: Cultura, Educació i Esport.
  
Centre de destinació: Secretaria Autonòmica de Cultura i Política Lingüística.
  
Localitat del lloc: València.
  
Naturalesa: funcionarial.
  
Sector: especial.
  
Número de lloc: 3506.
  
Complement de destinació: nivell 24.
  
Complement específic: E042.
  
Forma de provisió: concurs.
  
Requisits:
  
- Grup A/B.
  
- Coneixement elemental del valencià (JQCV).
  
- Tècnic de gestió cultural.
  
- Tècnic mitjà de gestió cultural.
  
Funcions:
  
- Promoure la difusió de les arts plàstiques.
  
- Gestionar i coordinar els projectes expositius de la direcció general.
  
- Coordinar i fer el seguiment de la programació pròpia.
  
- Promoure i gestionar la divulgació de l'activitat expositiva.
  
Lloc de treball: tècnic de cooperació cultural.
  
Conselleria: Cultura, Educació i Esport.
  
Centre de destinació: Secretaria Autonòmica de Cultura i Política Lingüística.
  
Localitat lloc: València.
  
Naturalesa: funcionarial.
  
Sector: especial.
  
Número de lloc: 22766.
  
Complement de destinació: nivell 24.
  
Complement específic: E042.
  
Forma de provisió: concurs.
  
Requisits:
  
- Grup A
  
- Tècnic de gestió cultural
  
Funcions:
  
- Realitzar projectes de cooperació europea, convocats pels organismes culturals de la Unió Europea.
  
- Gestionar i tramitar els projectes culturals aprovats i finançats per la Unió Europea i assistir, si procedeix, a les reunions de coordinació organitzades en l'àmbit dels mencionats projectes.
  
- Gestionar projectes de desenvolupament local, en l'àmbit de les convocatòries de la Unió Europea.
  
Lloc de treball: cap de la Secció de Gestió de Programes.
  
Conselleria/organisme: Institut Valencià de la Música.
  
Centre de destinació: Institut Valencià de la Música.
  
Localitat lloc: València.
  
Naturalesa: funcionarial.
  
Sector: especial.
  
Número de lloc: 12472.
  
Complement de destinació: nivell 24.
  
Complement específic: E0 46.
  
Forma de provisió: concurs.
  
Requisits:
  
- Grup A/B
  
- Tècnic de gestió cultural
  
- Tècnic mitjà de gestió cultural -
  
Funcions:
  
- Elaborar i coordinar o dirigir projectes de difusió i formació cultural.
  
- Elaborar projectes de convenis o disposicions en matèria de música.
  
- Participar en l'organització del Certamen Internacional de Bandes de Música Ciutat de València.
  
- Organitzar la infraestructura dels cursos de música.
  
- Coordinar les relacions amb les institucions i entitats que participen en les activitats musicals promogudes per la Generalitat Valenciana.
  
Lloc de treball: cap de la Secció Recuperació Filmoteca.
  
Conselleria/organisme: Institut Valencià de Cinematografia Ricardo Muñoz Suay.
  
Centre de destinació: Institut Valencià de Cinematografia Ricardo Muñoz Suay.
  
Localitat del lloc: València.
  
Naturalesa: funcionarial.
  
Sector: especial.
  
Número de lloc: 17230.
  
Complement de destinació: nivell 24.
  
Complement específic: E0 42.
  
Forma de provisió: concurs.
  
Requisits:
  
- Grup A/B
  
- Tècnic de gestió cultural
  
- Tècnic mitjà de gestió cultural
  
Funcions:
  
- Tècnica de recuperació de pel·lícules.
  
- Tècnica de restauració i de conservació de pel·lícules.
  
- Tecnologia industrial relacionada amb el cine.
  
Quarta. Barem de mèrits
  
1r. De conformitat amb el que disposa l'Orde de 20 de gener de 2000, del conseller de Justícia i Administracions Públiques, per la qual s'aproven els barems generals d'aplicació als concursos de mèrits, per a la provisió de llocs de treball, l'avaluació dels mèrits dels concursants es realitzarà d'acord amb el que s'estableix en la present base:
  
A) Antiguitat i grau:
  
1) Antiguitat: s'avaluarà a raó de 0,05 punts per cada mes complet de serveis en actiu en les distintes administracions públiques, fins a un màxim de 9 punts. A aquests efectes, també es computaran els serveis reconeguts a l'empara del que disposa la Llei 70/1978, de 26 de desembre, de Reconeixement dels Serveis Previs en l'Administració Pública.
  
2) Grau: el grau personal consolidat pels aspirants s'avaluarà en la forma següent:
  
a) Grau consolidat inferior al del lloc sol·licitat: 1 punt.
  
b) Grau consolidat igual o superior al del lloc sol·licitat: 2 punts.
  
La puntuació màxima possible a obtindre en el present apartat A) serà, en conseqüència, d'11 punts.
  
B) Formació:
  
1) Titulació acadèmica:
  
Per qualsevol títol acadèmic oficial, d'igual o superior nivell a l'exigit per a l'exercici del lloc de treball a proveir, exclòs el que calga per a l'accés al lloc: 1,5 punts per títol, fins a un màxim de 3 punts. Només es puntuaran els títols de major nivell, i s'hi entendran compreses aquelles altres titulacions necessàriament prèvies per a l'obtenció del nivell superior.
  
2) Cursos de formació i perfeccionament:
  
S'avaluaran els cursos de formació i perfeccionament de duració igual o superior a 15 hores, que hagen sigut cursats o impartits per la persona interessada i que hagen sigut convocats o homologats per qualsevol centre o organisme oficial de formació d'empleats públics, fins a un màxim de 3 punts i d'acord amb l'escala següent:
  
a) De 100 o més hores: 2,00 punts
  
b) De 75 o més hores: 1,50 punts
  
c) De 50 o més hores: 1,00 punts
  
d) De 25 o més hores: 0,50 punts
  
e) De 15 o més hores: 0,20 punts
  
En cap cas es puntuaran en el present subapartat, ni en l'anterior, els cursos de valencià i d'idiomes, ni els cursos pertanyents a una carrera universitària, cursos de doctorat i els dels diferents instituts de les universitats, quan formen part del pla d'estudis del centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.
  
Així mateix, i en el supòsit de cursos impartits, aquests seran avaluats una sola vegada, i no seran susceptibles de ser avaluades successives edicions d'un mateix curs.
  
3) Valencià:
  
El coneixement del valencià s'avaluarà fins a un màxim de 3 punts, prèvia acreditació d'estar en possessió del corresponent certificat expedit o homologat per la Junta Qualificadora de Coneixements del Valencià, i d'acord amb l'escala següent:
  
a) Coneixement oral: 0,75 punts.
  
b) Grau elemental: 1 punt.
  
c) Grau mitjà: 2 punts.
  
d) Grau superior: 3 punts.
  
L'avaluació del coneixement del valencià s'efectuarà puntuant exclusivament el nivell més alt obtingut, sempre que no constituïsca un requisit del lloc degudament establit en la classificació, i s'avaluarà exclusivament en aquest últim cas la possessió de major nivell del requerit, a raó d'un punt per cada nivell que excedisca de l'exigit en la classificació.
  
4) Idiomes comunitaris:
  
Fins a un màxim de 2 punts, a raó de 0,40 punts per curs o la seua equivalència, si es tracta de cicles d'escola oficial d'idiomes, així com 0,40 punts per cada 12 crèdits d'idioma comunitari, corresponents a títol oficial expedit per la Universitat de llicenciatura en les distintes filologies, o de mestre: especialitat de llengua estrangera, sempre que no es tracte del títol que va servir per a pertànyer al respectiu grau de titulació, i que no haja sigut objecte d'avaluació per l'apartat de Formació.
  
La puntuació màxima possible a obtindre en el present apartat B) serà, en conseqüència, d'11 punts.
  
C) Mèrits específics:
  
1) Titulacions acadèmiques i cursos de formació:
  
S'entendran compresos en aquest apartat els cursos impartits o homologats per centres públics de formació, en matèries relacionades amb les funcions de caràcter tècnic dels llocs sol·licitats, fins a un màxim de 3 punts, d'acord amb l'escala següent:
  
a) De 100 o més hores: 2,00 punts
  
b) De 51 a 99 hores: 1,00 punt
  
c) De 15 a 50 hores: 0,5 punts
  
En cap cas es puntuarà en el present apartat els cursos pertanyents a una carrera universitària, cursos de doctorat i els dels diferents instituts de les universitats, quan formen part del pla d'estudis del centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.
  
2. Experiència: l'experiència en l'exercici com a funcionari de carrera, de llocs de treball amb funcions iguals o semblants a les dels llocs sol·licitats, o amb nivell de responsabilitat superior, les funcions de les quals incloguen les d'aquests llocs, s'avaluarà a raó de 0,15 punts per mes complet, fins a un màxim de 3 punts.
  
La puntuació màxima possible en el present apartat c) serà, en conseqüència, de 6 punts.
  
D) Entrevista:
  
L'entrevista tindrà caràcter preceptiu i la no-presència del participant en aquesta suposarà l'exclusió de la convocatòria.
  
El resultat de l'entrevista s'avaluarà amb un màxim de 3 punts i versarà sobre el contingut d'una memòria elaborada, d'acord amb allò que s'ha indicat en l'article 6, apartat d), de l'Orde de 20 de gener de 2000, per la qual s'aproven els barems generals d'aplicació als concursos de mèrits, l'extensió màxima de la qual no podrà excedir 15 folis. Les funcions assignades a cada lloc de treball, d'acord amb la seua classificació, són les enumerades en la base tercera d'aquesta convocatòria.
  
La puntuació màxima possible a obtindre per tots els apartats serà de 31 punts.
  
En cas d'empat, s'adjudicarà el lloc a la persona concursant que haja obtingut major puntuació en l'apartat de formació; si l'esmentada puntuació és també igual, es considerarà l'obtinguda per antiguitat i grau, i finalment, els mèrits específics. Si persisteix l'empat, s'adjudicarà per sorteig.
  
Cinquena. Puntuació mínima
  
Per obtindre l'adjudicació d'un dels llocs caldrà aconseguir un mínim de 6 punts.
  
Sisena. Avaluació de mèrits
  
Únicament es tindran en compte els mèrits al·legats i acreditats, abans de finalitzar el termini de presentació de sol·licituds per a participar en aquest concurs.
  
Els mèrits seran avaluats per una comissió d'avaluació, la composició de la qual s'indica en l'apartat segon de la present resolució.
  
Setena. Adjudicació de destinacions
  
L'adjudicació de la destinació es farà segons l'orde de la puntuació que s'haguera obtingut, per aplicació del barem assenyalat en la base quarta, i d'acord amb l'orde de preferència que hagen fet constar els concursants.
  
La comissió d'avaluació, immediatament abans de redactar la proposta de resolució, posarà de manifest a les persones interessades les puntuacions assignades en les distintes fases d'avaluació del concurs, mitjançant la seua publicació al tauler d'anuncis dels serveis centrals de la Conselleria de Justícia i Administracions Públiques, al carrer Miquelet, número 5, de València, i als taulers d'anuncis de les direccions territorials de dita Conselleria a Alacant (carrer Doctor Gadea, núm. 10, 2a) i a Castelló de la Plana (carrer Major, núm. 78).
  
En l'anunci corresponent es concedirà un termini de 10 dies hàbils, comptadors des del següent de la seua exposició, perquè les persones interessades puguen al·legar i, si fa el cas, justificar el que estimen pertinent davant de la comissió d'avaluació.
  
Així mateix, i a efectes merament informatius, s'inserirà en la pàgina web d'aquesta Direcció General: http://www.cjap.gva.es/ (apartat Centres directius: Direcció General d'Administració Autonòmica/Enllaços/Provisió de llocs).
  
Una vegada redactada per la comissió d'avaluació la proposta de resolució, amb les al·legacions i justificacions presentades, tant si hagueren sigut estimades com desestimades, serà elevada a la Direcció General d'Administració Autonòmica per a la seua publicació en el Diari Oficial de la Generalitat Valenciana, i la dita publicació servirà de notificació als interessats.
  
Vuitena. Resolució del concurs
  
El present concurs serà resolt per la Direcció General d'Administració Autonòmica, de la Conselleria de Justícia i Administracions Públiques, en un termini no superior a sis mesos, comptadors des de l'endemà de la data d'acabament del termini de presentació d'instàncies.
  
Novena. Desistiment i renúncia
  
1) Desistiment: els concursants voluntaris podran desistir de la seua petició dins del termini de presentació d'instàncies. Transcorregut el termini indicat, no s'acceptarà cap desistiment, per la qual cosa les persones participants en el concurs queden vinculades a les seues sol·licituds i al resultat d'aquest.
  
2) Irrenunciabilitat: no produirà cap efecte la renúncia de la destinació adjudicada en aquest concurs, llevat que amb anterioritat a la finalització del termini possessori, excloses les eventuals pròrrogues reglamentàriament previstes, les persones interessades obtingueren una altra destinació per resolució d'una altra convocatòria concurrent, tant de concurs com de lliure designació, i en aquest cas podran optar per una de les destinacions adjudicades, mitjançant escrit dirigit a la Direcció General d'Administració Autonòmica, dins del termini possessori. A aquests efectes, s'entén per convocatòries concurrents quan en la data d'acabament del termini de presentació d'instàncies d'alguna, no s'ha publicat la resolució d'una altra.
  
Deu. Cessament i presa de possessió
  
En la resolució del concurs s'indicarà allò que corresponga en relació amb el cessament i presa de possessió del llocs de treball, que hagen de formalitzar-se com a conseqüència d'aquell.
  
Segon
  
La comissió d'avaluació del present concurs estarà composta pels membres següents:
  
Titulars:
  
President:
  
- José Miguel Sánchez González, cap d'Àrea de Museus i Belles Arts, de la Conselleria de Cultura, Educació i Esport.
  
Vocals:
  
- María de les Nieves López-Menchero Martínez, cap de Secció Documentació de l'Institut Valencià de Cinematografia Ricardo Muñoz Suay.
  
- José Manuel Gironés Guillem, cap del Servei de Museus i Exposicions, de la Conselleria de Cultura, Educació i Esport.
  
- Amalia Gregori Alfaro, administradora de l'Institut Valencià de la Música.
  
- Inmaculada Tomás Vert, directora de l'Institut Valencià de la Música.
  
Un representant del sindicat CCOO.
  
Un representant del sindicat UGT.
  
Un representant del sindicat IGEVA.
  
Un representant del sindicat CSI-CSIF.
  
Un representant del sindicat STAPV-iV.
  
Vocal secretari:
  
- Ernest Josep González Fabra, representant de la Direcció General d'Administració Autonòmica.
  
Suplents:
  
Presidenta:
  
- María Dolores Uixera Bernat, cap de l'Àrea d'Arts Escèniques, de la Conselleria de Cultura, Educació i Esport.
  
Vocals:
  
- Francisca Aleixandre Tena, cap del Servei d'Investigació i Promoció, de la Conselleria de Cultura, Educació i Esport.
  
- Edelmir Galdón Casanoves, cap de Secció de Difusió Cultural, de la Conselleria de Cultura, Educació i Esport.
  
- José María Agramunt Font de Mora, cap del Servei de Música, de l'Institut Valencià de la Música.
  
Rosa Francisca Cardós Aznar, cap de Secció de Producció Musical, de l'Institut Valencià de la Música.
  
Un representant del sindicat de CCOO.
  
Un representant del sindicat de UGT.
  
Un representant del sindicat IGEVA.
  
Un representant del sindicat de CSI-CSIF.
  
Un representant del sindicat de STAPV-iV.
  
Vocal secretària:
  
- Pilar Cardona Prósper, representant de la Direcció General d'Administració Autonòmica.
  
La comissió d'avaluació podrà sol·licitar de la Direcció General d'Administració Autonòmica la designació d'experts que, en qualitat d'assessors, actuaran amb veu però sense vot.
  
El funcionament de la comissió d'avaluació s'ajustarà al que preveu el Reglament de Selecció, Provisió de Llocs de Treball i Carrera Administrativa, del Personal Comprés en l'Àmbit d'Aplicació de la Llei de la Funció Pública Valenciana, aprovat pel Decret número 33/1999, de 9 de març, del Govern Valencià (DOGV núm. 3477, de 20 d'abril) i al que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per als òrgans col·legiats.
  
Tercer
  
La present resolució posa fi a la via administrativa. I d'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com amb els articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, les persones interessades poden interposar recurs de reposició, amb caràcter potestatiu, davant de l'òrgan que ha dictat aquesta resolució, en el termini d'un mes comptador des de l'endemà següent de la seua publicació. Alternativament, si no es recorre en reposició, pot interposar-se recurs contenciós administratiu davant del Jutjat Contenciós Administratiu de la ciutat de València, en el termini de dos mesos comptadors des del dia següent de la publicació de la present resolució.
  
Els recursos contenciosos administratius que s'interposen contra aquesta Convocatòria i successius actes del procés de provisió seran anunciats en el Diari Oficial de la Generalitat Valenciana, per als efectes de citació a les possibles persones interessades.
  
València, 7 de febrer de 2005.- El director general d'Administració Autonòmica: Miguel Antonio Crespo Marzal.
  
ANNEX
  
Oficines públiques
  
Alacant
  
Direcció Territorial de la Conselleria de Justícia i Administracions Públiques.
  
Avinguda Doctor Gadea, núm. 10, 2n
  
03427 Alacant
  
Telèfon 084 11 48 21
  
Fax 965 93 53 78
  
Telèfon Prop 012 (96 386 60 00 per a les telefonades des de fora de la Comunitat Valenciana).
  
Castelló
  
Direcció Territorial de la Conselleria de Justícia i Administracions Públiques.
  
Carrer Major, núm. 78
  
12147 Castelló de la Plana
  
Telèfon 638 78 15 33
  
FAX 964 35 80 66
  
Telèfon Prop 012 (96 386 60 00 per a les telefonades des de fora de la Comunitat Valenciana).
  
València
  
Oficina Prop
  
Carrer Miquelet, núm. 5
  
46635 València
  
Telèfon Prop 012 (96 386 60 00 per a les telefonades des de fora de la Comunitat Valenciana)